मुंबई। फिल्ममेकर सूरज बड़जात्या का नया टीवी शो ‘पिया अलबेला’ कुछ ही दिनों में जीटीवी पर शुरू होने वाला है। यह एक ऐसा शो है जिसमें एक खूबसूरत लड़की पूजा अपने परिवार की जिम्मेदारियां उठाना चाहती है। तभी हालात कुछ ऐसे बनते हैं कि एक बिजनेस टायकून मि. व्यास उनके साथ पैसों के बदले एक कॉन्ट्रैक्ट करता है। इस कॉन्ट्रैक्ट के मुताबिक, पूजा को पैसों के बदले उनके बेटे नरेन के साथ शादी करने को कहा जाता है। नरेन बहुत ही स्पिरिचुअल और दिन-दुनिया से बेखबर किसी बैरागी की तरह है। आखिरकार, पूजा नरेन की मां की वजह से राजी हो जाती है। इसके बाद यहीं से पूजा का स्ट्रगल शुरू होता है। इस दौरान जीवन में कई परेशानियों का सामना करते हुए वह आगे बढ़ती हैं और नरेन में बदलाव लाने में कामयाब होती हैं। दूसरे शब्दों में कह सकते हैं कि ये लव स्टोरी विश्वामित्र और मेनका की कहानी से काफी इन्सपायर्ड है।
‘पिया अलबेला’ के कैरेक्टर्स
पूजा (21 साल): ये लड़की बहुत ही कॉन्फिडेंट है। थर्ड ईयर कॉमर्स की स्टूडेंट हैं, जिसके पास ब्यूटी और ब्रेन दोनों हैं। ये लीड कैरेक्टर कराटे चैम्पियन होने के साथ ही डांस का भी शौक रखती हैं।
नरेन ( 26 साल): ये हैंडसम नौजवान बिजनेस फैमिली से ताल्लुक रखता है। दुनिया से बेखबर ये एक स्पिरिचुअल कैरेक्टर है, जो साइकोलॉजी पढ़ रहा है। कई सवाल के जवाब वह भगवान से चाहता है। लोग उसे रिजर्व और एंटी-सोशल समझने लगते हैं। नरेन के पेरेंट्स भी उसे नहीं समझ पाते हैं।
नरेन की फैमिली
दादी जी: इनकी खुशहाल शादीशुदा जिंदगी में तीन बच्चे, दो बेटे और एक बेटी हैं। पति की मृत्यु हो जाने पर इन्होंने अकेले ही बहुत ही सादगी से बच्चों की परवरिश की हैं। बड़े बेटे हरीश से इनका रिश्ता तनाव भरा होता है।
हरीश कुमार व्यास (50 साल): ये नरेन के पिता हैं और फैमिली के मुखिया। घर के सभी जरूरी फैसले यही लेते हैं। ये ऋषिकेश के बड़े बिजनेस टाइकून हैं। इनका कैरेक्टर नेगेटिव नहीं है, लेकिन ये हार्ड कोर बिजनेसमैन है और फायदे के लिए छोटे-मोटे झूठ बोलने से भी नहीं चूकते।
शकुंतला (45 साल): ये हरीश की पत्नी और नरेन की मां हैं। कॉलेज की ट्रस्टी हैं जहां पूजा भी पढ़ती हैं। ये बहुत ही स्वीट और अडॉरेबल कैरेक्टर हैं। ये अपनी कजिन नीलिमा से छोटी हैं पर इनकी शादी घर के बड़े बेटे हरीश से हुई हैं। इस नाते ये अपनी कजिन की जेठानी भी हैं।
हार्दिक चाचा (47 साल): ये हरीश कुमार व्यास के छोटे भाई यानी नरेन के चाचा हैं। इनकी भूमिका लक्ष्मण के समान हैं जो अपने बड़े भाई की हर बात खुशी-खुशी मानते हैं। बड़े भाई जितना ये स्मार्ट और शार्प माइंड नहीं हैं, लेकिन हार्ड वर्किंग है और उनकी मदद के लिए हमेशा तैयार रहते हैं।
नीलिमा चाची (46 साल): यह कैरेक्टर नेगेटिव है और अपनी सुख-सुविधा के लिए किसी की परवाह नहीं करती। अपने पति हार्दिक से ज्यादा मॉर्डन और एजुकेटेड हैं। इन्होंने साइकोलॉजी में MA किया है। ये कई बार अपने जेठ हरीश से फ्लर्ट भी कर जाती है जो रिश्ते में उनके जीजा और जेठ दोनों हैं।
राहुल (27 साल): ये नीलिमा और हार्दिक का बेटा है। ये कैरेक्टर सेल्फ सेंटर्ड और सेल्फिश है ठीक अपनी मां नीलिमा की तरह। फैमिली रिलेशन और इमोशंस से ज्यादा इसके लिए पैसा, पावर और फेम जरूरी है। इनकी तुलना महाभारत के दुर्योधन से की जा सकती है।
नंदिनी (42 साल): ये हरीश और हार्दिक की छोटी बहन है जो नरेन की बुआ है। नरेन से बहुत प्यार करती हैं, लेकिन शकुंतला और नीलिमा से अक्सर खफा चलती हैं। भाभियों से इज्जत नहीं मिलने पर कई बार उनके बीच तनातनी चलती रहती हैं। ये पॉजिटिव कैरेक्टर है, लेकिन बाद में सिचुएशन ऐसी आती है कि उन्हें अलग रहना पड़ता है।
राकेश (46 साल): ये नंदिनी के पति हैं यानी नरेन के फूफा। इनका कैरेक्टर भी बहुत पॉजिटिव हैं। बहुत ही सीधे-सादे, ईमानदार और मेहनती हैं, लेकिन सिर्फ दिखावे के लिए। हरीश के बिजनेस से ही ये काफी पैसा बना लेते हैं।
विजय (25 साल): ये नंदिनी और राकेश का बेटा है। टॉल और गुड-लुकिंग विजय उसूलों पर जिंदगी जीता है। ये नरेन से छोटा है और उसके क्लोज भी। राहुल हमेशा नरेश के खिलाफ होता है और विजय हमेशा उसे प्रोटेक्ट करता है। वहीं, विजय अपने पिता के इरादों से भी अंजान है।
पूजा की फैमिली
मामा (48 साल): पूजा के मामा मिडल क्लास फैमिली के एक बहुत ही सिंपल, ऑनेस्ट और हार्डवर्किंग कैरेक्टर हैं। इनकी म्यूजिकल इंस्ट्रूमेंट्स की छोटी-सी शॉप हैं। ये हमेशा छोटी-छोटी चीजों में खुशियां तलाशने की कोशिश करते हैं। बहन और उनके पति की डेथ होने के बाद उनकी बेटी पूजा की देखभाल भी यही करते हैं।
मामी (45 साल): पूजा की मामी हाउसवाइफ है और सेल्फ सेंटर्ड भी। ये अपनी लाइफ में किसी चीज से संतुष्ट नहीं हैं। ये पूजा को कुछ खास पसंद नहीं करती है, क्योंकि वो उनके बेटे अनुज से कई मामलों में बेहतर हैं।
अनुज (23 साल): गुडलुकिंग अनुज पूजा के साथ स्पेशल बॉन्ड शेयर करता है। हालांकि, वह पूजा की तरह ब्रिलियंट नहीं है। पढ़ाई में भी एवरेज है, लेकिन फिर भी मां की आंखों का तारा है। यह घर की जिम्मेदारियों में पिता का हाथ बंटाना चाहता है, लेकिन बाद में गलत आदतों में पड़ जाता है।
hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva